钦定古今图书集成/理学汇编/文学典/第031卷 > 丘巨源
## 钦定古今图书集成/理学汇编/文学典/第031卷 > 丘巨源

按《南齐书文学传》：“巨源，兰陵，兰陵人也。宋初，土断属
丹阳，后属兰陵。巨源少举丹阳郡孝廉，为宋孝武所
知。大明五年，敕助徐爰撰国史。帝崩，江夏王义恭取
掌书记。明帝即位，使参诏诰，引在左右。自南台御史
为王景文镇军参军，宁丧还家。元徽初，桂阳王休范
在寻阳，以巨源有笔翰，遣船迎之，饷以钱物。巨源因”
太祖自启，敕板起巨源，使留京都。桂阳事起，使于中
书省撰符檄，事平，除奉朝请。巨源望有封赏，既而不
获，乃与尚书令袁粲书曰：“民信理推心，暗于量事，庶
谓丹诚感达，赏报孱期，岂虞寂寥，忽焉三稔。议者必
云：笔记贱伎，非杀活所待；开劝小说，非否判所寄。然
则先声后实，军国旧章，七德九功，将名当世。仰观天
纬，则右将而左相；俯察人序，则西武而东文”，固非胥
祝之伦伍，巫匠之流匹矣。去昔奇兵，变起呼吸，虽凶
渠即剿，而人情更迷，茅恬开城，千龄出叛，当此时，心
膂胡越，奉迎新亭者，士庶填路，投名朱雀者，愚智空
闺。人惑而民不惑，人畏而民不畏，其一可论也。临机
新亭，独能抽刃斩贼“者，唯有张敬儿；而中书省独能
能奋笔弗顾者，唯有丘巨源。文武相方，诚有优劣，就
其死亡，以决成败，当崩天之敌，抗不测之祸，请问海
内，此胆何如？”其二可论也。又尔时颠沛，普唤文士，黄
门中书，靡不毕集，摛翰振藻，非为乏人，朝廷洪笔，何
故假手凡贱？若以此贼强盛，胜负难测，群贤怯不染
豪者，则民宜以勇获赏；若云“羽檄之难，必须笔杰群
贤，推能见委”者，则民宜以才赐列。其三可论也。窃见
桂阳贼赏不赦之条，凡二十五人，而李恒、锺爽同在
此例，战败后出，罪并释。然而吴迈远族诛之罚，则操
笔大祸而操戈无害；论以赏科，则武人超越而文人
埋没。其四可论也。且迈远置辞，无乃侵慢民作符檄，
肆言詈辱，放笔出手，即就虀粉。若使桂阳得志，民若
不轘裂军门，则应腰斩都市，婴孩脯脍，伊可熟念，其
五可论也。往年戎旅，万有馀甲，十分之中，九分冗隶，
可谓众矣。攀龙附𬴊，翻焉云翔。至若民狂夫，可谓寡
矣。徒关敕旨，空然泥沈。讵其荷瞂尘末，皆是白起；操
牍事始，必非鲁连邪？民傎“国算迅足，驰烽斾之机，帝
择逸翰，赴罻罗之会。既能陵敌不殿，争先无负，宜其
微赐存在，少沾饮龁，遂乃弃之沟间，如蜉如蚁，掷之
言外，如土如灰，絓隶帖战，无拳无勇，并随资峻级矣。
凡豫台内，不文不武，已坐拱清阶矣。抚骸如此，瞻例
如彼，既非草木，何能弭声。”巨源竟不被申。历佐诸王
府，转羽林监。建元元年，为尚书主客郎，领军司马、越
骑校尉，除武昌太守。拜竟，不乐江外行。世祖问之，巨
源曰：“‘古人云，宁饮建业水，不食武昌鱼’。臣年已老，宁
死于建业。”以为馀杭令。沈攸之事，太祖使巨源为尚
书，符荆州，巨源以此又望赏异，自此意常不满。高宗
为吴兴，巨源作《秋胡诗》，有讥刺语，以事见杀。